L 128/60
FI
Euroopan unionin virallinen lehti
15.5.2023
KOMISSION TÄYTÄNTÖÖNPANOASETUS (EU) 2023/949, annettu 12 päivänä toukokuuta 2023, luvan antamisesta maitopohjaisen rautakaseinaatin saattamiseksi markkinoille uuselintarvikkeena ja täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan 1 kohdan,
sekä katsoo seuraavaa:
(1)
Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin uuselintarvikeluettelossa.
(2)
Komission täytäntöönpanoasetuksessa (EU) 2017/2470 (2) vahvistetaan unionin luettelo uuselintarvikkeista asetuksen (EU) 2015/2283 8 artiklan mukaisesti.
(3)
Yritys Société des Produits Nestlé SA, jäljempänä ’hakija’, esitti 16 päivänä kesäkuuta 2020 komissiolle asetuksen (EU) 2015/2283 10 artiklan 1 kohdan mukaisesti hakemuksen maitopohjaisen rautaproteinaatin (rautaa ja naudanmaidosta saatua kaseiinia sisältävä kompleksi, joka on stabiloitu fosfaatilla) saattamisesta unionin markkinoille uuselintarvikkeena.
Hakija pyysi, että maitopohjaista rautaproteinaattia saisi käyttää raudan lähteenä jauhemaisissa maito- ja maitovalmistetuotteissa, liikunnan yhteydessä nautittavaksi tarkoitetuissa virvoitusjuomissa, jauhemaisissa kaakaojuomavalmisteissa, mallaspohjaisissa kahvinkorvikkeissa (jauhe tai neste), viljapatukoissa, nuudeleissa lukuun ottamatta lasinuudeleita, liemikuutioissa tai -jauheissa (liemipohjat), painonhallintaan tarkoitetuissa ateriankorvikkeissa, Euroopan parlamentin ja neuvoston asetuksen (EU) N:o 609/2013 (3) 2 artiklassa määritellyissä painonhallintaan tarkoitetuissa ruokavalionkorvikkeissa, asetuksen (EU) N:o 609/2013 2 artiklassa määritellyissä erityisiin lääkinnällisiin tarkoituksiin tarkoitetuissa elintarvikkeissa, lukuun ottamatta imeväisille ja pikkulapsille tarkoitettuja elintarvikkeita, sekä Euroopan parlamentin ja neuvoston direktiivin 2002/46/EY (4) 2 artiklassa määritellyissä ravintolisissä, jotka on tarkoitettu koko väestölle, lukuun ottamatta imeväisiä ja pikkulapsia.
Hakemuksessa ehdotetut käyttömäärät ravintolisissä olivat enimmillään 700 mg/vuorokausi, joka vastaa enimmillään 14 mg rautaa vuorokaudessa.
Hakija ehdotti myös, että maitopohjaista rautaproteinaattia sisältäviä ravintolisiä ei pitäisi käyttää, jos saman vuorokauden aikana nautitaan muita elintarvikkeita, joihin on lisätty maitopohjaista rautaproteinaattia.
(1) EUVL L 327, 11.12.2015, s. 1.
(2) Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
(3) Euroopan parlamentin ja neuvoston asetus (EU) N:o 609/2013, annettu 12 päivänä kesäkuuta 2013, imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavali­ onkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta (EUVL L 181, 29.6.2013, s. 35).
(4) Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).